《送侄隆吉作遂安教谕》
宋代·方逢振

旧时州置文学掾，南宫集英大学选。
英雄壮志必此争。饭囊郡庠奴隶县。
今时学籍难登天，青山□□老天厌。
蚁旋驴磨犹自痴，不释不玄良觉窘。
南州谕缺数百员，得即忻忻不得愠。
他年正录繇此迁，视博士员居四紧。
博士以上梯级危，仕至泮宫鑽天令。
小阮胆大志复狂，拔起泥中尤自奋。
不顾在列嘲好为，滥取皋此得家便。
天上知心爱屋乌，尚觉知心相勉劝。
弘文弟子需补员，径合翰林集贤院。
我欲劝子入翰林，却恐远嫁难为情。

作者简介：宋严州淳安人，字君玉。方逢辰弟。理宗景定三年进士。历国史实录院检阅文字，迁太府寺簿。宋亡，退隐于家。元世祖诏起为淮西北道按察佥事，辞不赴。聚徒讲学于石峡书院，学者称“山房先生”，以之配祀于蛟峰。有《山房集》。